section_heading: Karijera
paragraph_text: 1932. je upoznala Charlieja Chaplina te započela dugogodišnju vezu s njim, a on joj je dao uloge u svojim filmovima. Navodno su se vjenčali u Kini. 1936. su zajedno nastupili u hvaljenoj klasičnoj komediji “Moderna vremena”, a 4 godine kasnije u satiri “Veliki diktator”. Od njega se razvela 1942. Osim suradnje s Chaplinom, nastupila je u komediji “Žene”. 1939. je bila jedna od glavnih favoritkinja za ulogu Scarlett O’Hare u filmu “Zameo ih vjetar”, ali je izgubila od konkurentkinje Vivien Leigh. Za sporednu ulogu u filmu “So Proudly We Hail!” iz 1943. je nominirana za Oscara. Ipak, njena karijera je počela blijediti pred kraj 1940-ima. 1954. je snimila svoj predzadnji film, “A Stranger Came Home”. 10 godina kasnije je snimila svoj zadnji, “Time of Indifference”, s kojim nije uspjela revitalizirati karijeru.